title: Odluka Vijeća 2013/354/ZVSP od 3. srpnja 2013. o Policijskoj misiji Europske unije za palestinska područja (EUPOL COPPS)

text:
               4.7.2013

               HR

               Službeni list Europske unije

               L 185/12

         ODLUKA VIJEĆA 2013/354/ZVSP
   od 3. srpnja 2013.
   o Policijskoj misiji Europske unije za palestinska područja (EUPOL COPPS)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak 28., članak 42. stavak 4. i članak 43. stavak 2.,
   uzimajući u obzir prijedlog Visokog predstavnika Unije za vanjske poslove i sigurnosnu politiku,
   budući da:

               (1)

               Vijeće je 14. studenoga 2005. donijelo Zajedničku akciju 2005/797/ZVSP o Policijskoj misiji Europske unije za palestinska područja (1) (EUPOL COPPS) za razdoblje od tri godine. Operativna faza EUPOL COPPS-a započela je 1. siječnja 2006.

               (2)

               Vijeće je 17. prosinca 2010. donijelo Odluku 2010/784/ZVSP (2) o Policijskoj misiji Europske unije za palestinska područja (EUPOL COPPS), kojom se EUPOL COPPS nastavlja od 1. siječnja 2011. Odluka 2010/784/ZVSP prestaje važiti 30. lipnja 2013.

               (3)

               Politički i sigurnosni odbor (PSO) predložio je 7. lipnja 2013. produljenje misije za dodatno razdoblje od 12 mjeseci do 30. lipnja 2014.

               (4)

               Za misiju bi trebalo aktivirati sposobnost motrenja.

               (5)

               EUPOL COPPS provodit će se u kontekstu situacije koja se može pogoršati i otežati ostvarivanje ciljeva vanjskog djelovanja Unije kako su određeni u članku 21. Ugovora o Europskoj uniji (UEU),

         DONIJELO JE OVU ODLUKU:
   Članak 1.
   Misija
   1.   Policijska misija Europske unije za palestinska područja, dalje u tekstu EUPOL COPPS, uspostavljena Zajedničkom akcijom 2005/797/ZVSP, nastavlja se od 1. srpnja 2013.
   2.   EUPOL COPPS djeluje u skladu s izjavom o misiji kako je određena u članku 2.
   Članak 2.
   Izjava o misiji
   Cilj je EUPOL COPPS-a doprinijeti uspostavi održivih i učinkovitih policijskih struktura pod palestinskim vodstvom u skladu s najboljim međunarodnim standardima u suradnji s programima Unije za izgradnju institucija, kao i drugim međunarodnim nastojanjima u širem kontekstu sigurnosnog sektora, uključujući reformu kaznenog pravosuđa.
   EUPOL COPPS u tu svrhu:

               (a)

               pomaže palestinskoj civilnoj policiji (PCP) u provođenju Programa za razvoj policije savjetovanjem i bliskim mentorstvom PCP-a, a posebno višim službenicima na razini okruga, središnje uprave i ministarstva;

               (b)

               koordinira i olakšava pomoć Unije i država članica te, prema potrebi, međunarodnu pomoć PCP-u;

               (c)

               savjetuje o elementima kaznenog pravosuđa povezanih s policijom;

               (d)

               ima projektnu jedinicu za utvrđivanje i provođenje projekata. Misija, prema potrebi, koordinira, olakšava i pruža savjete o projektima koje provode države članice i treće države pod njihovom odgovornošću, u područjima povezanima s misijom i u potporu njezinim ciljevima.

         Vezano uz gore navedene zadaće, EUPOL COPPS može nabavljati usluge i robu, sklapati ugovore i administrativne dogovore, zapošljavati osoblje, posjedovati bankovne račune, stjecati imovinu i njome raspolagati, podmirivati svoje obaveze te biti stranka u pravnom postupku.
   Članak 3.
   Preispitivanje
   Šestomjesečni postupak preispitivanja, u skladu s kriterijima ocjenjivanja određenim Konceptom operacija (CONOPS) i Operativnim planom (OPLAN) i uzimajući u obzir razvoj događaja na terenu, omogućit će, prema potrebi, prilagodbe opsega i područja primjena EUPOL COPPS-a.
   Članak 4.
   Zapovjedni lanac i struktura
   1.   EUPOL COPPS, kao operacija za upravljanje krizom, ima jedinstven zapovjedni lanac.
   2.   Struktura EUPOL COPPS-a u skladu je s njegovom dokumentacijom vezanom za planiranje.
   Članak 5.
   Zapovjednik civilne operacije
   1.   Direktor za sposobnost planiranja i vođenja civilnih operacija (CPCC) ujedno je i zapovjednik civilne operacije za EUPOL COPPS.
   2.   Zapovjednik civilne operacije, u okviru političkog nadzora i strateškog vođenja PSO-a i sveukupne ovlasti Visokog predstavnika Unije za vanjske poslove i sigurnosnu politiku (VP), na strateškoj razini izvršava zapovjedništvo i nadzor nad EUPOL COPPS-om.
   3.   Zapovjednik civilne operacije osigurava, u pogledu izvođenja operacija, ispravnu i učinkovitu provedbu odluka Vijeća i odluka PSO-a, između ostalog izdajući, prema potrebi, voditelju misije upute na strateškoj razini i savjetujući ga i pružajući mu tehničku potporu.
   4.   Zapovjednik civilne operacije izvješćuje Vijeće putem VP-a.
   5.   Sveukupno upućeno osoblje ostaje pod punim zapovjedništvom nacionalnih tijela države koja ga upućuje, u skladu s nacionalnim propisima, dotične institucije Unije ili Europske službe za vanjsko djelovanje (ESVD). Navedena tijela prenose operativni nadzor (OPCON) nad vlastitim osobljem, timovima i jedinicama na zapovjednika civilne operacije.
   6.   Zapovjednik civilne operacije u cijelosti je odgovoran osigurati pravilno izvršenje obveza Unije.
   7.   Zapovjednik civilne operacije i posebni predstavnik Europske unije (PPEU) za bliskoistočni mirovni proces međusobno se savjetuju prema potrebi.
   Članak 6.
   Voditelj misije
   1.   Voditelj misije odgovoran je za misiju i provodi zapovjedništvo i nadzor nad njome na terenu te izravno odgovara zapovjedniku civilne operacije.
   2.   Voditelj misije je predstavnik misije. Voditelj misije može delegirati zadaće upravljanja osobljem i financijama članovima osoblja misije, koji to obavljaju pod njegovom punom odgovornošću.
   3.   Voditelj misije provodi zapovjedništvo i nadzor nad osobljem, timovima i jedinicama iz država koje daju doprinos, kako ih je dodijelio zapovjednik civilne operacije, zajedno s upravnom i logističkom odgovornošću, uključujući za imovinu, resurse i informacije koji su stavljeni na raspolaganje misiji.
   4.   Voditelj misije daje upute sveukupnom osoblju misije radi učinkovitog vođenja EUPOL COPPS-a na terenu, preuzimajući na sebe usklađivanje i svakodnevno upravljanje, slijedeći upute zapovjednika civilne operacije na strateškoj razini.
   5.   Voditelj misije odgovoran je za stegovni nadzor nad osobljem. U odnosu na upućeno osoblje, stegovni postupak provode nacionalna tijela, dotična institucija Unije ili ESVD.
   6.   Voditelj misije na području operacije predstavlja EUPOL COPPS i osigurava odgovarajuću vidljivost misije.
   7.   Voditelj misije usklađuje se, ako je potrebno, s drugim dionicima Unije na terenu. Ne dovodeći u pitanje zapovjedni lanac, voditelj misije dobiva lokalne političke smjernice od PPEU-a za bliskoistočni mirovni proces uz savjetovanje s odgovarajućim šefovima delegacija Unije.
   Članak 7.
   Osoblje EUPOL COPPS-a
   1.   Broj i nadležnost osoblja EUPOL COPPS-a mora biti u skladu s izjavom o misiji određenoj u članku 2. i strukturom određenom u članku 4.
   2.   EUPOL COPPS prvenstveno se sastoji od osoblja koje upućuju države članice, institucije Unije ili ESVD. Svaka država članica, institucija Unije ili ESVD snosi troškove povezane sa svakim osobljem koje upućuje, uključujući plaće, zdravstveno osiguranje, troškove putovanja na područje misije i iz njega te druge naknade osim primjenjivih dnevnica te naknade za teške uvjete i rizike.
   3.   EUPOL COPPS može također na temelju ugovora zapošljavati međunarodno ili lokalno osoblje, ako osoblje koje su uputile države članice, institucije Unije ili ESVD ne može osigurati potrebne funkcije.
   4.   Uvjeti zaposlenja te prava i obveze međunarodnog i lokalnog osoblja utvrđuju se ugovorom između EUPOL COPPS-a i dotičnog člana osoblja.
   5.   Treće države također mogu, prema potrebi, upućivati osoblje misije. Svaka treća država koja upućuje osoblje snosi troškove povezane sa svakim osobljem koje upućuje, uključujući plaće, zdravstveno osiguranje, naknade, osiguranje od povećanog rizika i troškove putovanja na područje misije i iz njega.
   Članak 8.
   Status osoblja EUPOL COPPS-a
   1.   Kada je to potrebno, status osoblja EUPOL COPPS-a, uključujući, prema potrebi, povlastice, imunitete i dodatna jamstva potrebna za dovršetak i neometano funkcioniranje EUPOL COPPS-a, podliježe sporazumu koji se sklapa na temelju članka 37. UEU-a i u skladu s postupkom utvrđenim u članku 218. Ugovora o funkcioniranju Europske unije (UFEU).
   2.   Država članica, institucija Unije ili ESVD koji su uputili nekog člana osoblja odgovorni su za svaki zahtjev povezan s upućivanjem koji dolazi od tog člana osoblja ili je povezan s tim članom osoblja. Država članica, dotična institucija Unije ili ESVD odgovorni su za pokretanje svakog postupka protiv upućene osobe.
   Članak 9.
   Politički nadzor i strateško usmjeravanje
   1.   PSO, u okviru odgovornosti Vijeća i VP-a, obavlja politički nadzor i strateško usmjeravanje misije. Vijeće ovime ovlašćuje PSO da donese odgovarajuće odluke u tu svrhu u skladu s člankom 38. trećim stavkom UEU-a. To ovlaštenje uključuje ovlasti imenovanja voditelja misije, na prijedlog VP-a, i izmjene CONOPS-a i OPLAN-a. Također uključuje ovlasti za donošenje naknadnih odluka u pogledu imenovanja voditelja misije. Vijeće i dalje ima ovlaštenje odlučivati o ciljevima i okončanju misije.
   2.   PSO redovito izvješćuje Vijeće.
   3.   PSO od zapovjednika civilne operacije i od voditelja misije dobiva, redovito i prema potrebi, izvješća o pitanjima iz područjâ njihove nadležnosti.
   Članak 10.
   Sudjelovanje trećih država
   1.   Ne dovodeći u pitanje autonomiju odlučivanja Unije i njezin jedinstveni institucionalni okvir, treće države mogu se pozvati da doprinesu EUPOL COPPS-u, pod uvjetom da snose troškove osoblja koje upućuju, uključujući plaće, zdravstveno osiguranje, naknade, osiguranje od povećanog rizika i troškove putovanja na područje misije i iz njega te da, prema potrebi, doprinose tekućim troškovima EUPOL COPPS-a.
   2.   Treće države koje doprinose EUPOL COPPS-u imaju jednaka prava i obveze u pitanjima svakodnevnog upravljanja misijom kao i države članice.
   3.   Vijeće ovlašćuje PSO da donese odgovarajuće odluke o prihvaćanju predloženih doprinosa i da osnuje Odbor doprinositelja.
   4.   Detaljni dogovori u pogledu sudjelovanja trećih država podliježu sporazumu sklopljenom u skladu s člankom 37. UEU-a i, prema potrebi, dodatnim tehničkim rješenjima. Ako Unija i treća država sklope sporazum o utvrđivanju okvira sudjelovanja te treće države u operacijama Unije za upravljanje krizama, odredbe takvog sporazuma primjenjuju se u kontekstu EUPOL COPPS-a.
   Članak 11.
   Sigurnost
   1.   Zapovjednik civilne operacije usmjerava, u skladu s člankom 5., planiranje sigurnosnih mjera voditelja misije i osigurava njihovu ispravnu i učinkovitu provedbu u okviru EUPOL COPPS-a.
   2.   Voditelj misije odgovoran je za sigurnost EUPOL COPPS-a i za osiguravanje poštovanje minimalnih sigurnosnih zahtjeva koji se primjenjuju na EUPOL COPPS, u skladu s politikom Unije o sigurnosti osoblja razmještenog izvan Unije u operativnom svojstvu na temelju glave V. UEU-a i njegovih popratnih instrumenata.
   3.   Voditelju misije pomaže viši službenik za sigurnost misije (VSSM), koji izvješćuje voditelja misije i održava bliski funkcionalni odnos s ESVD-om.
   4.   Osoblje EUPOL COPPS-a pohađa obvezno sigurnosno osposobljavanje prije preuzimanja dužnosti, u skladu s OPLAN-om. Ono također pohađa redovito ponavljanje osposobljavanja na terenu koje organizira VSSM.
   5.   Voditelj misije osigurava zaštitu klasificiranih podataka EU-a u skladu s Odlukom Vijeća 2011/292/EU od 31. ožujka 2011. o sigurnosnim propisima za zaštitu klasificiranih podataka EU-a (3).
   Članak 12.
   Financijski aranžmani
   1.   Financijski referentni iznos namijenjen pokrivanju rashoda povezanih s EUPOL COPPS-om za razdoblje od 1. srpnja 2013. do 30. lipnja 2014. iznosi 9 570 000 EUR.
   2.   Svim se rashodima upravlja u skladu s postupcima i pravilima koji se primjenjuju na opći proračun Unije.
   3.   Državljanima trećih država sudionica i susjednih zemalja dopušteno je sudjelovanje u javnim nadmetanjima za ugovore. Podložno odobrenju Komisije, voditelj misije može s državama članicama, s trećim državama koje sudjeluju i s ostalim međunarodnim dionicima sklopiti tehničke aranžmane u pogledu nabave opreme, usluga i prostora za EUPOL COPPS.
   4.   EUPOL COPPS odgovara za izvršenje proračuna misije. U tu svrhu EUPOL COPPS s Komisijom sklapa ugovor.
   5.   EUPOL COPPS odgovara za sve zahtjeve i obveze proizašle iz provedbe mandata počevši od 1. srpnja 2013., osim za bilo koje zahtjeve povezane s teškom povredom dužnosti voditelja misije, za koje on sam snosi odgovornost.
   6.   Financijski aranžmani moraju poštovati operativne zahtjeve EUPOL COPPS-a, uključujući kompatibilnost opreme i interoperabilnost njegovih timova.
   7.   Rashodi su prihvatljivi od dana stupanja na snagu ove Odluke.
   Članak 13.
   Objava podataka
   1.   VP je ovlašten trećim državama povezanima s ovom Odlukom, prema potrebi i u skladu s operativnim potrebama misije, otkriti klasificirane podatke i dokumente EU-a do stupnja tajnosti „RESTREINT UE“ koji su nastali za potrebe misije, u skladu s Odlukom 2011/292/EU.
   2.   U slučaju posebne i neodložne operativne potrebe, VP je također ovlašten nadležnim lokalnim tijelima otkriti klasificirane podatke i dokumente EU-a do stupnja tajnosti „RESTREINT UE“ koji su nastali za potrebe misije, u skladu s Odlukom 2011/292/EU. U tu svrhu sastavljaju se aranžmani između VP-a i nadležnih lokalnih tijela.
   3.   VP je ovlašten trećim državama povezanima s ovom Odlukom i lokalnim tijelima otkriti dokumente EU-a koji nisu klasificirani, a povezani su s raspravama Vijeća vezanima za EUPOL COPPS i za koje vrijedi obveza čuvanja poslovne tajne u skladu s člankom 6. stavkom 1. Poslovnika Vijeća (4).
   4.   VP može delegirati ovlasti iz stavaka 1., 2. i 3., kao i mogućnost sklapanja aranžmana iz stavka 2. osobama pod njegovom nadležnošću, zapovjedniku civilne operacije i/ili voditelju misije.
   Članak 14.
   Motrenje
   Za EUPOL COPPS aktivira se sposobnost motrenja.
   Članak 15.
   Stupanje na snagu
   Ova Odluka stupa na snagu na dan donošenja.
   Primjenjuje se od 1. srpnja 2013.
   Prestaje važiti 30. lipnja 2014.

      Sastavljeno u Bruxellesu 3. srpnja 2013.

            Za Vijeće

            Predsjednik

         L. LINKEVIČIUS

      (1)  SL L 300, 17.11.2005., str. 65.

      (2)  SL L 335, 18.12.2010., str. 60.

      (3)  SL L 141, 27.5.2011., str. 17.

      (4)  Odluka Vijeća 2009/937/EU od 1. prosinca 2009. o donošenju Poslovnika Vijeća (SL L 325, 11.12.2009. str. 35.).


title: 2005/554/EZ, Euratom: Odluka Vijeća od 12. srpnja 2005. o prilagodbi dnevnica koje se isplaćuju članovima Europskog gospodarskog i socijalnog odbora i njihovim zamjenicima

text:
               01/Sv. 005

               HR

               Službeni list Europske unije

               90

         32005D0554

               L 188/35

               SLUŽBENI LIST EUROPSKE UNIJE

               12.07.2005.

      ODLUKA VIJEĆA

   od 12. srpnja 2005.
   o prilagodbi dnevnica koje se isplaćuju članovima Europskog gospodarskog i socijalnog odbora i njihovim zamjenicima
   (2005/554/EZ, Euratom)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 258. četvrti podstavak,
   uzimajući u obzir Ugovor o osnivanju Europske zajednice za atomsku energiju, a posebno njegov članak 166. četvrti podstavak,
   uzimajući u obzir zahtjev Europskog gospodarskog i socijalnog odbora od 4. travnja 2005.,
   budući da:
   treba prilagoditi iznose dnevnica koje se isplaćuju članovima Europskog gospodarskog i socijalnog odbora i njihovim zamjenicima, utvrđene u Odluci Vijeća 81/121/EEZ (1),
   ODLUČILO JE:
   Članak 1.
   Članak 2. Odluke 81/112/EEZ-a zamjenjuje se sljedećim:

      „Članak 2.
      1.   Dnevnica za dan putovanja iznosi:

                  —

                  130 eura za članove i zamjenike.

            2.   Dnevnica za dan sastanka iznosi:

                  —

                  208 eura za članove i zamjenike.

            3.   Kada korisnik predoči zadovoljavajući dokaz da je trošak noćenja nastao u mjestu rada, isplaćuje mu se dodatna dnevnica u iznosu od 30 eura.”

   Članak 2.
   Ova Odluka proizvodi učinke 12. srpnja 2005.

      Sastavljeno u Bruxellesu 12. srpnja 2005.

            Za vijeće

            Predsjednik

         G. BROWN

      (1)  SL L 67, 12.3.1981., str 29. Odluka kako je zadnje izmijenjena Odlukom 2002/985/EZ, Euratom (SL L 343, 18.12.2002., str 31.).


title: 2014/568/EU: Odluka Europskog parlamenta od 3. travnja 2014. o zaključivanju poslovnih knjiga Europske policijske akademije za financijsku godinu 2012.

text:
               5.9.2014

               HR

               Službeni list Europske unije

               L 266/180

         ODLUKA EUROPSKOG PARLAMENTA
   od 3. travnja 2014.
   o zaključivanju poslovnih knjiga Europske policijske akademije za financijsku godinu 2012.
   (2014/568/EU)
   EUROPSKI PARLAMENT,

               —

               uzimajući u obzir konačne godišnje financijske izvještaje Europske policijske akademije za financijsku godinu 2012.,

               —

               uzimajući u obzir izvješće Revizorskog suda o godišnjim financijskim izvještajima Europske policijske akademije za financijsku godinu 2012., zajedno s odgovorima Ureda (1),

               —

               uzimajući u obzir preporuku Vijeća od 18. veljače 2014. (05849/2014 – C7-0054/2014),

               —

               uzimajući u obzir članak 319. Ugovora o funkcioniranju Europske unije,

               —

               uzimajući u obzir Uredbu Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (2), a posebno njezin članak 185.,

               —

               uzimajući u obzir Uredbu (EU, Euratom) br. 966/2012 Europskog parlamenta i Vijeća od 25. listopada 2012. o financijskim pravilima koja se primjenjuju na opći proračun Unije i o stavljanju izvan snage Uredbe Vijeća (EZ, Euratom) br. 1605/2002 (3), a posebno njezin članak 208.,

               —

               uzimajući u obzir Odluku Vijeća 2005/681/PUP od 20. rujna 2005. o osnivanju Europske policijske akademije (CEPOL) (4), a osobito njezin članak 16.,

               —

               uzimajući u obzir Uredbu Komisije (EZ, Euratom) br. 2343/2002 od 19. studenog 2002. o Okvirnoj financijskoj uredbi za tijela iz članka 185. Uredbe Vijeća (EZ, Euratom) br. 1605/2002 o Financijskoj uredbi koja se primjenjuje na opći proračun Europskih zajednica (5),

               —

               uzimajući u obzir Delegiranu uredbu Komisije (EU) br. 1271/2013 od 30. rujna 2013. o Okvirnoj financijskoj uredbi za tijela iz članka 208. Uredbe (EU, Euratom) br. 966/2012 Europskog parlamenta i Vijeća (6), a posebno njezin članak 108.,

               —

               uzimajući u obzir Odluku Komisije C(2011)4680 od 30. lipnja 2011. o davanju suglasnosti o odstupanju koje je zatražila Europska policijska akademija od Uredbe (EZ, Euratom) br. 2343/2002,

               —

               uzimajući u obzir izvješće Europske policijske akademije od 12. srpnja 2010. o povratu za privatne izdatke (10/0257/KA),

               —

               uzimajući u obzir vanjsku reviziju koju je naručila Europska policijska akademija (ugovor ref. broj CEPOL/2010/001) o povratu za privatne izdatke,

               —

               uzimajući u obzir konačno izvješće o petogodišnjoj vanjskoj ocjeni Europske policijske akademije (ugovor ref. broj CEPOL/CT/2010/002),

               —

               uzimajući u obzir godišnje izvješće o radu za 2009. Glavne uprave za pravdu, slobodu i sigurnost,

               —

               uzimajući u obzir četvrto izvješće o napretku Europske policijske akademije o provedbi višegodišnjeg akcijskog plana za razdoblje od 2010. do 2014.,

               —

               uzimajući u obzir izvješće Revizorskog suda o provedbi višegodišnjeg akcijskog plana Europske policijske akademije za razdoblje od 2010. do 2014.,

               —

               uzimajući u obzir napomenu Službe za unutarnju reviziju od 4. srpnja 2011. (ref. Ares(2011) 722 479) o trećem izvješću o napretku o provedbi višegodišnjeg akcijskog plana Europske policijske akademije za razdoblje od 2010. do 2014.,

               —

               uzimajući u obzir izvješće i priloge Europske policijske akademije o provedbi rezolucije Europskog parlamenta o „Razrješnici za 2009.: Europska policijska akademija,

               —

               uzimajući u obzir izvješće i priloge Europske policijske akademije o primjeni njezinog priručnika za nabavu za razdoblje od 1. srpnja 2010. do 1. srpnja 2011.,

               —

               uzimajući u obzir članak 77. i Prilog VI. Poslovniku,

               —

               uzimajući u obzir izvješće Odbora za proračunski nadzor i mišljenje Odbora za građanske slobode, pravosuđe i unutarnje poslove (A7-0240/2014),

               1.

               odobrava zaključivanje poslovnih knjiga Europske policijske akademije za financijsku godinu 2012.;

               2.

               nalaže predsjedniku da ovu Odluku proslijedi direktoru Europske policijske akademije, Vijeću, Komisiji i Revizorskom sudu te naloži njezinu objavu u Službenom listu Europske unije (serija L).

            Predsjednik

         Martin SCHULZ

            Glavni tajnik

         Klaus WELLE

      (1)  SL C 365, 13.12.2013., str. 29.

      (2)  SL L 248, 16.9.2002., str. 1.

      (3)  SL L 298, 26.10.2012., str. 1.

      (4)  SL L 256, 1.10.2005., str. 63.

      (5)  SL L 357, 31.12.2002., str. 72.

      (6)  SL L 328, 7.12.2013., str. 42.


title: Odluka Političkog i sigurnosnog odbora (ZVSP) 2015/927 od 9. lipnja 2015. o imenovanju voditelja misije Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo) i o stavljanju izvan snage Odluke EUSEC/1/2012 (EUSEC/1/2015)

text:
               17.6.2015

               HR

               Službeni list Europske unije

               L 150/21

         ODLUKA POLITIČKOG I SIGURNOSNOG ODBORA (ZVSP) 2015/927
   od 9. lipnja 2015.
   o imenovanju voditelja misije Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo) i o stavljanju izvan snage Odluke EUSEC/1/2012 (EUSEC/1/2015)
   POLITIČKI I SIGURNOSNI ODBOR,
   uzimajući u obzir Ugovor o Europskoj uniji, a posebno njegov članak 38.,
   uzimajući u obzir Odluku Vijeća 2010/565/ZVSP od 21. rujna 2010. o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo) (1), a posebno njezin članak 8.,
   budući da:

               (1)

               Na temelju članka 8. Odluke Vijeća 2010/565/ZVSP Politički i sigurnosni odbor (PSO) ovlašten je, u skladu s člankom 38. stavkom 3. Ugovora o Europskoj uniji, za donošenje odgovarajućih odluka za potrebe obavljanja političkog nadzora i strateškog usmjeravanja misije EUSEC RD Congo, uključujući odluke u pogledu imenovanja voditelja misije.

               (2)

               Vijeće je 8. lipnja 2015. donijelo Odluku (ZVSP) 2015/883 (2) kojom se misija Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu („EUSEC RD Congo”) produljuje do 30. lipnja 2016.

               (3)

               PSC je 2. listopada 2012. donio Odluku EUSEC/1/2012 (3) kojom je pukovnik Jean-Louis NURENBERG imenovan voditeljem misije EUSEC RD Congo.

               (4)

               Visoki predstavnik Unije za vanjske poslove i sigurnosnu politiku predložio je imenovanje pukovnika Johana DE LAEREA, umjesto pukovnika Jean-Louisa NURENBERGA, voditeljem misije EUSEC RD Congo na razdoblje od godine dana koje počinje 1. srpnja 2015.,

         DONIO JE OVU ODLUKU:
   Članak 1.
   Pukovnik Johan DE LAERE imenuje se voditeljem misije Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongu (EUSEC RD Congo) od 1. srpnja 2015. do 30. lipnja 2016.
   Članak 2.
   Odluka Političkog i sigurnosnog odbora EUSEC/1/2012 stavlja se izvan snage s učinkom od 1. srpnja 2015.
   Članak 3.
   Ova Odluka stupa na snagu na dan donošenja.
   Primjenjuje se od 1. srpnja 2015.

      Sastavljeno u Bruxellesu 9. lipnja 2015.

            Za Politički i sigurnosni odbor

            Predsjedatelj

         W. STEVENS

      (1)  SL L 248, 22.9.2010., str. 59.

      (2)  Odluka Vijeća (ZVSP) 2015/883 od 8. lipnja 2015. o izmjeni i produljenju Odluke 2010/565/ZVSP o misiji Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongo (EUSEC RD Congo) (SL L 143, 9.6.2015., str. 14.).

      (3)  Odluka Političkog i sigurnosnog odbora EUSEC/1/2012 od 2. listopada 2012. o imenovanju voditelja misije Europske unije za pružanje savjetovanja i pomoći pri reformi sigurnosnog sektora u Demokratskoj Republici Kongo (EUSEC RD Congo) (SL L 272, 6.10.2012., str. 19.).


title: 77/585/EEZ: Odluka Vijeća od 25. srpnja 1977. o zaključivanju Konvencije o zaštiti Sredozemnog mora od onečišćavanja i Protokola o sprečavanju onečišćavanja Sredozemnog mora potapanjem otpadnih i drugih tvari s brodova i iz zrakoplova

text:
               11/Sv. 126

               HR

               Službeni list Europske unije

               15

         31977D0585

               L 240/1

               SLUŽBENI LIST EUROPSKE UNIJE

         ODLUKA VIJEĆA
   od 25. srpnja 1977.
   o zaključivanju Konvencije o zaštiti Sredozemnog mora od onečišćavanja i Protokola o sprečavanju onečišćavanja Sredozemnog mora potapanjem otpadnih i drugih tvari s brodova i iz zrakoplova
   (77/585/EEZ)
   VIJEĆE EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice, a posebno njegov članak 235.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da se člankom 24. Konvencije o zaštiti Sredozemnog mora od onečišćenja predviđa da će Konvencija i uz nju vezani protokoli biti otvoreni za potpisivanje Europskoj ekonomskoj zajednici;
   uzimajući u obzir deklaraciju sa sastanka Vijeća Europskih zajednica i predstavnika vlada država članica održanog u Vijeću 22. studenoga 1973. o Akcijskom programu Europskih zajednica za okoliš (2);
   budući da taj program između ostalog naglašava činjenicu da onečišćavanje mora utječe na cijelu Zajednicu, zbog bitne uloge koju more igra u očuvanju i razvoju vrsta i zbog važnosti morskog prijevoza za usklađen gospodarski razvoj Zajednice;
   budući da se, osim toga, gore spomenutim programom i Direktivom Vijeća 76/464/EEZ od 4. svibnja 1976. o onečišćenju uzrokovanom ispuštanjem određenih opasnih tvari u vodni okoliš Zajednice (3) utvrđuje da Zajednica treba provesti određene mjere kako bi smanjila razne vrste onečišćavanja mora;
   budući da se Konvencijom o zaštiti Sredozemnog mora od onečišćenja posebno utvrđuje da je potrebno donijeti odgovarajuće mjere za sprečavanje i smanjivanje onečišćenja uzrokovanog potapanjem otpadnih i drugih tvari s brodova i iz zrakoplova, onečišćavanja uzrokovanog istraživanjem i iskorištavanjem epikontinentskog pojasa, morskog dna i morskog podzemlja i onečišćenja iz kopnenih izvora;
   budući da se člankom 23. Konvencije predviđa da nijedna stranka ne smije postati ugovorna stranka Konvencije ako istodobno ne postane i ugovorna stranka barem jednog od protokola i da nijedna stranka ne smije postati ugovorna stranka protokola ako nije, ili ako istodobno ne postane, ugovorna stranka Konvencije;
   budući da se čini potrebnim da Zajednica zaključi ovu Konvenciju i Protokol o sprečavanju onečišćenja Sredozemnog mora potapanjem otpadnih i drugih tvari s brodova i iz zrakoplova kako bi kroz zajedničko tržište ostvarila jedan od ciljeva Zajednice na području zaštite okoliša i kvalitete života; budući da, štoviše, Ugovorom u tu svrhu nisu predviđene potrebne ovlasti;
   budući da su Konvencija i navedeni Protokol potpisani u ime Zajednice 13. rujna 1976.,
   ODLUČILO JE:
   Članak 1.
   Ovim se u ime Europske ekonomske zajednice zaključuje Konvencija o zaštiti Sredozemnog mora od onečišćenja i Protokol o sprečavanju onečišćenja Sredozemnog mora potapanjem otpadnih i drugih tvari s brodova i iz zrakoplova.
   Tekstovi Konvencije i Protokola priloženi su ovoj Odluci.
   Članak 2.
   Predsjednik Vijeća Europskih zajednica će u ime Europske ekonomske zajednice položiti akt kojim se zaključuje Konvencija, a koji je predviđen njezinim člankom 25. (4).

      Sastavljeno u Bruxellesu 25. srpnja 1977.

            Za Vijeće

            Predsjednik

         H. SIMONET

      (1)  SL C 259, 4.11.1976., str. 42.

      (2)  SL C 112, 20.12.1973., str. 1.

      (3)  SL L 129, 18.5.1976., str. 23.

      (4)  Glavno tajništvo Vijeća će u Službenom listu Europskih zajednica objaviti dan stupanja na snagu Konvencije i Protokola.


title: Odluka Komisije od 17. kolovoza 2010. o izmjeni Odluke 2007/623/EZ o uspostavi skupine na visokoj razini neovisnih dionika za administrativna opterećenja

text:
170                    HR                                Službeni list Europske unije                                           01/Sv. 17
32010D0818
C 223/6                                               SLUŽBENI LIST EUROPSKE UNIJE                                             18.8.2010.
                                                           ODLUKA KOMISIJE
                                                          od 17. kolovoza 2010.
                o izmjeni Odluke 2007/623/EZ o uspostavi skupine na visokoj razini neovisnih dionika za
                                                        administrativna opterećenja
                                                              (2010/C 223/03)
EUROPSKA KOMISIJA,                                                            propisa Europske unije, kao i u odnosu na inicijative za
                                                                              pojednostavljivanje utvrđene u programu rada Komisije.
uzimajući u obzir Ugovor o funkcioniranju Europske unije,
                                                                              Posebno, skupina:
budući da:
                                                                              — pruža savjete o mjerama za smanjenje administrativnog
                                                                                opterećenja, koje predlažu savjetnici u okviru savjeto
(1)     Odlukom 2007/623/EZ (1) Komisija je ustanovila                            vanja putem Interneta i lokalnih radionica u državama
        skupinu na visokoj razini neovisnih dionika za admini                    članicama,
        strativna opterećenja, dalje u tekstu „skupina ”, na odre
        đeno vrijeme od tri godine.
                                                                              — savjetuje Komisiju na njezin zahtjev, o metodološkim
                                                                                pitanjima koja se mogu pojaviti u akcijskom programu,
(2)     Smanjenje administrativnog opterećenja i pojednostav
        ljenje regulatornih propisa ostaju prioriteti Komisije, a
        Akcijski program za smanjenje administrativnog optere                — predlaže koji bi se dodatni dijelovi postojećih regula
        ćenja u Europskoj uniji trebao bi biti dovršen do 2012.                   tornih propisa mogli uključiti u program smanjenja,
                                                                                prema potrebi,
(3)     Mandat skupine i njenih članova trebao bi se stoga na
        odgovarajući način produljiti.
                                                                              — savjetuje Komisiju o tekućem programu pojednostavlje
                                                                                nja, posebno s obzirom na akte s velikim potencijalom
                                                                                za smanjenje administrativnog opterećenja,
(4)     Skupina bi trebala nastaviti blisko surađivati s vanjskim
        nositeljima interesa i službama Komisije, te imati redovite
        i strukturirane razmjene mišljenja i iskustava o pitanjima
        administrativnih opterećenja sa zamjenikom glavnog                    — pomaže Komisiji u osiguravanju napretka u donošenju
        tajnika i predsjedateljem Odbora za procjenu učinka,                      prijedloga o smanjenju administrativnog opterećenja od
                                                                                strane Vijeća i Parlamenta,
ODLUČILA JE:
                                                                              — priprema izvješće do studenoga 2011. o najboljoj praksi
                                                                                u državama članicama u provedbi regulatornih propisa
                               Članak 1.                                          EU na način koji najmanje opterećuje.
Odluka C(2007) 4063 mijenja se kako slijedi:
                                                                              Mandat skupine traje do 31. prosinca 2012.”
1. Članak 2 zamjenjuje se sljedećim:
                                                                           2. Članak 3. stavak. 1. zamjenjuje se sljedećim:
    „Članak 2.
                                                                              „Članak 3.
    Zadaća je skupine savjetovati Komisiju u odnosu na Akcijski
    program za smanjenje administrativnog opterećenja u Europ                1.    Komisija se može savjetovati sa skupinom o bilo kojem
    skoj uniji čiji je cilj smanjiti administrativna opterećenja za           pitanju u vezi s provođenjem Akcijskog programa za
    25 % do 2012., koja poduzeća imaju zbog regulatornih                      smanjenje administrativnog opterećenja u Europskoj uniji i
                                                                              njegovim tekućim programom pojednostavljenja, kako je
(1) SL L 253, 28.9.2007., str. 40.                                            navedeno u programu rada Komisije.”
 ---pagebreak--- 01/Sv. 17             HR                              Službeni list Europske unije                                          171
3. Članak 4. mijenja se kako slijedi:                                      „Članak 7.
   Članak 4.                                                               Primjenjivost
                                                                           Ova se Odluka primjenjuje do 31. prosinca 2012.”
   (a) U stavku 4. prva rečenica zamjenjuje se sljedećim:
       „Članovi skupine imenuju se do 31. prosinca 2012.”;                                         Članak 2.
   (b) u stavku 7., prva rečenica zamjenjuje se sljedećim:              Ova odluka stupa na snagu 30. kolovoza 2010.
       „Imena članova objavljuju se na internetskoj stranici
       Glavnog tajništva Europske komisije.”
4. U članku 5. stavku 4., druga rečenica zamjenjuje se sljede          Sastavljeno u Bruxellesu 17. kolovoza 2010.
   ćim:
   „Glavno tajništvo Europske komisije osigurava skupini                                                    Za Komisiju
   uslugu tajništva.”
                                                                                Predsjednik
5. Članak 7. zamjenjuje se sljedećim:                                                                  José Manuel BARROSO


title: Odluka Vijeća (EU) 2015/1277 od 13. listopada 2014. o potpisivanju, u ime Europske unije i njezinih država članica, i privremenoj primjeni Dodatnog protokola uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji

text:
               31.7.2015

               HR

               Službeni list Europske unije

               L 204/1

         ODLUKA VIJEĆA (EU) 2015/1277
   od 13. listopada 2014.
   o potpisivanju, u ime Europske unije i njezinih država članica, i privremenoj primjeni Dodatnog protokola uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 91., članak 100. stavak 2. i članak 207., u vezi s člankom 218. stavkom 5.,
   uzimajući u obzir Akt o pristupanju Republike Hrvatske, a posebno njegov članak 6. stavak 2., drugi podstavak,
   uzimajući u obzir prijedlog Europske komisije,
   budući da:

               (1)

               Vijeće je 24. rujna 2012. ovlastilo Komisiju da, u ime Unije i njezinih država članica i Hrvatske, započne pregovore s Kolumbijom i Peruom radi sklapanja Dodatnog protokola uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji („Dodatni protokol”).

               (2)

               Ti su pregovori uspješno zaključeni 1. travnja 2014.

               (3)

               Dodatni protokol trebalo bi potpisati u ime Unije i njezinih država članica, podložno njegovu kasnijem sklapanju.

               (4)

               Dodatni protokol trebao bi se primjenjivati privremeno, do završetka postupaka za njegovo formalno sklapanje,

         DONIJELO JE OVU ODLUKU:
   Članak 1.
   Potpisivanje, u ime Unije i njezinih država članica, Dodatnog protokola uz Sporazum o trgovini između Europske unije i njezinih država članica, s jedne strane, i Kolumbije i Perua, s druge strane, kako bi se uzelo u obzir pristupanje Republike Hrvatske Europskoj uniji, odobrava se, podložno sklapanju Dodatnog protokola.
   Tekst Dodatnog protokola priložen je ovoj Odluci.
   Članak 2.
   Ovime se predsjednika Vijeća ovlašćuje da odredi jednu ili više osoba ovlaštenih za potpisivanje Dodatnog protokola u ime Unije i njezinih država članica.
   Članak 3.
   Dodatni protokol privremeno se primjenjuje, kako je predviđeno njegovim člankom 12. stavkom 4., do završetka postupaka za njegovo sklapanje.
   Članak 4.
   Ova Odluka stupa na snagu na dan donošenja.

      Sastavljeno u Luxembourgu 13. listopada 2014.

            Za Vijeće

            Predsjednik

         M. MARTINA